|  |  |
| --- | --- |
| **Stredná zdravotnícka škola Dolný Kubín** | |
| Ošetrovateľský štandard | **STAROSTIVOSŤ O MŔTVE TELO** |

|  |  |
| --- | --- |
| Charakteristika štandardu: | výukový štandard výkonu |
| Cieľ: | Ošetriť mŕtve telo s úctou k skončenému životu |
| Skupina starostlivosti: | Mŕtve telo |

**Kritéria štruktúry**

|  |  |  |
| --- | --- | --- |
| Š1 | Pracovníci: | žiak – praktická sestra |
| Š2 | Prostredie: | vyčlenené osobitné priestory, izba pacienta so zástenou |
| Š3 | Pomôcky: | jednorazové rukavice, ovínadlo, mulové štvorce, náplasť, pomôcky na hygienickú očistu tela, popisovač kože, materiál na preväz rán(ak je potrebný), zástena a iné pomôcky podľa potreby,(identifikačný náramok – 1 ks – podľa zvyklosti ZZ) |
| Š4 | Dokumentácia: | zdravotná(ošetrovateľská)dokumentácia |

**Kritéria procesu**

|  |  |
| --- | --- |
| P1 | PS privolá lekár a ak zistí zastavenie dýchania a srdca u pacienta, aby skonštatoval úmrtie. |
| P2 | PS zatlačí mŕtvemu očné viečka a ak sa otvárajú, priloží na ne navlhčené mulové štvorce. |
| P3 | PS umiestni okolo postele mŕtveho zástenu alebo záves a vyzve chodiacich pacientov , aby opustili izbu. |
| P4 | PS zaznamená do dokumentácie dátum a čas úmrtia. |
| P5 | PS odpojí zomretého od prístrojov. |
| P6 | PS odstráni pomocné zariadenia postele, vyberie z postele vankúš, prikrývku a telo uloží do vodorovnej polohy. |
| P7 | PS vyzlečie mŕtvemu osobnú bielizeň. |
| P8 | PS skráti drény, kanyly a opatrne odstráni náplasť v prípade ak ich pacient má ( tkanivá sa stávajú po smrti mäkšími a niekedy až skvapalnejú). |
| P9 | PS odstráni permanentný katéter, nazogastrickú sondu, imobilizačné obväzy, periférnu kanylu, v prípade ,že ich mal pacient zavedené. |
| P10 | PS vykoná hygienickú starostlivosť znečistené oblasti tela umyje, pod zadnú časť tela vsunie absorpčnú podložku na zachytenie moču a stolice po uvoľnení sfinkterov. |
| P11 | PS odstráni šperky, vyberie ústnu snímateľnú protézu v prípade, že ju pacient má. |
| P12 | PS uloží telo do vodorovnej polohy na chrbát s hornými končatinami uloženými pozdĺž tela alebo skríženými na bruchu. |
| P13 | PS podloží zomretému čelusť a vyviaže ju , aby bol udržaný prirodzený výraz tváre. |
| P14 | PS označí mŕtve telo napíše na pravé stehno mŕtveho tela popisovačom/ vatovou štetôčkou namočenou v genciánovej violeti (paličkovým písmom priezvisko, meno, rodné číslo, dátum a čas úmrtia.)Podľa zvyklosti zariadenia aj identifikačným náramkom na zápästí. |
| P15 | PS pevne uviaže vypísanú kartičku pacientovi na zápästie alebo palec dolnej končatiny (podľa zvyklosti zariadenia). |
| P16 | PS zabalí telo do plachty a ponechá na oddelení 2hodiny. |
| P17 | PS spíše súpis všetkých vecí zomretého( pozostalosť)dvojmo za prítomnosti svedkov. Osobitnú pozornosť venuje osobným dokladom, šperkom, peniazom, protézam, cennostiam z bieleho a zo žltého kovu. Ak niektoré cennosti ostali na zomrelom, sestra to zaznamená do dokumentácie a oznámi príbuzným. |
| P18 | PS zabezpečí odvoz mŕtveho tela na patologicko-anatomické oddelenie. |
| P19 | PS zabezpečí odoslanie telegramu o úmrtí príbuzným. |
| P20 | PS zabezpečí dekontamináciu pomôcok, postele a ich uloženie. |
| P21 | PS vydá pozostalosť príbuzným po predložení občianskeho preukazu. |
| P22 | PS do dokumentácie zaznamená meno, priezvisko, príbuzenský vzťah a číslo občianskeho preukazu osoby, ktorá prevzala pozostalosť. |

**Kritéria výsledku**

|  |  |
| --- | --- |
| V1 | V dokumentácii je zaznamenaný dátum a čas úmrtia pacienta. |
| V2 | Mŕtve telo je ošetrené s úctou ku skončenému životu, označené a pripravené na odvoz. |
| V3 | Pozostalosť zomretého je spísaná predpísaným spôsobom. |
| V4 | Prevzatie pozostalosti príbuzným je písomne obojstranne zdokumentované a založené v chorobopise. |

Vzor kartičky:

